Utviklings- og kompetanseetaten

Bilag 1

KUNDENS KRAVSPESIFIKASJON

Kjøp av

vikartjenester

til Oslo kommune

Saksnummer: 21/1291

Innholdsfortegnelse

[1. Rammeavtalens innhold 3](#_Toc84233754)

[2. Krav til ytelsene 3](#_Toc84233755)

[2.1 Forklaring til kravtabell 3](#_Toc84233756)

[2.2 Minimumskrav – generelle for samtlige delområder 4](#_Toc84233757)

[2.3 Minimumskrav til pleie-, omsorgs- og helsepersonell 7](#_Toc84233758)

[2.4 Minimumskrav til leger 8](#_Toc84233759)

[2.5 Minimumskrav til pedagogisk personell 9](#_Toc84233760)

[2.6 Minimumskrav til renhold 10](#_Toc84233761)

[2.7 Minimumskrav til merkantilt personell 10](#_Toc84233762)

# **Rammeavtalens innhold**

*Rammeavtalen skal dekke Oslo kommune virksomheters behov for vikartjenester innenfor* delomådene:

1. Pleie-, omsorgs- og helsepersonell
2. Leger
3. Pedagogisk personell ( barnehage-, AKS- og barneskolepersonell)

Valgfri opsjon for Leverandør og Oppdragsgiver: Oppdragsgiver har en valgfri opsjon, men ingen plikt til å benytte avtalens valgfrie opsjon ved behov for vikarer i ungdomsskole og videregående skole. Oppdragsgiver gis mulighet til å sende en forespørsel til Leverandør ved behov for vikarer. Leverandør har en valgfri opsjon, men ingen plikt til å tilby vikarer i ungdomsskole og videregående skole ved Oppdragsgivers behov. Opsjonen omfatter både vikarer uten formell kompetanse til å undervise og vikarer med formell kompetanse.

1. Renhold
2. Merkantilt personell (herunder, men ikke begrenset til saksbehandling, regnskapsmedarbeider/-konsulent, kontormedarbeider, sentralbord, resepsjon, arkiv, kundeservice, eksamensvakter)

# **Krav til ytelsene**

### 2.1 Forklaring til kravtabell

Krav nr.: Kravets unike løpenummer

Beskrivelse: Beskrivelse av kravet

Kravtype: Kravtype **M** må tilfredsstilles. Kravet er å anse som et minimumskrav som ikke er gjenstand for relativ vurdering.

Svar: «**Ja**» betyr at Leverandøren leverer tjenesten eller funksjonen og/eller aksepterer dette kravet. Svaret forplikter Leverandøren som en del av leveransen.

 «**Nei**» betyr at Leverandøren ikke leverer tjenesten eller funksjonen og/eller kravet aksepteres ikke.

Kravtabellen skal besvares i bilag 2, vedlegg 1.

Alle krav skal besvares med enten Ja eller Nei. Manglende oppfyllelse av minimumskrav kan medføre avvisning av tilbudet.

### 2.2 Minimumskrav – generelle for samtlige delområder

| **Krav nr.** | **Beskrivelse**  | **Krav-type****M**  | **Svar****Ja / Nei** |
| --- | --- | --- | --- |
| 1 | Leverandøren skal være registrert i Arbeidstilsynets register over bemanningsforetak i henhold til Forskrift om bemanningsforetak av 4. juni 2008 nr. 541. | M |  |
| 2 | Leverandøren er ansvarlig for at leveransen er i overensstemmelse med norske lover og forskrifter og pålegg som gjelder tjenesteområdene. | M |  |
| 3 | Leverandøren har fullt arbeidsgiveransvar for vikaren. | M |  |
| 4 | Leverandøren har ansvaret for å utbetale lønn, feriepenger, arbeidsgiveravgift, pensjon, evt. sykelønn og andre lovbestemte trekk. | M |  |
| 5 | Leverandøren skal kun levere vikarer som har oppholdstillatelse og arbeidstillatelse i Norge. | M |  |
| 6 | Leverandøren er ansvarlig for å ha arbeidsavtaler med sine ansatte. | M |  |
| 7 | Leverandøren er ansvarlig for at gyldig politiattest for vikaren foreligger for stillinger hvor dette er et krav. Dette gjelder vikarer i helsetjenesten, sosialtjenesten, barnehager og grunnskole. I arbeid med barn og unge under 18 år og personer med funksjonshemming skal vikaren fremlegge politiattest før vedkommende tiltrer vikaroppdraget. | M |  |
| 8 | Oppdragsgiver stiller krav til at følgende dokumenter skal signeres før oppstart hos leverandøren: • taushetserklæring• evt. etiske retningslinjerHvis stillingen påkrever det må vikaren også påregne og signere andre virksomhetsspesifikke erklæringer.  | M |  |
| 9 | Leverandøren er ansvarlig for at vikaren kan kommunisere tilstrekkelig på norsk, både skriftlig og muntlig. | M |  |
| 10 | Det forventes at vikaren vil tilpasse seg gjeldende arbeidsrutiner, arbeidstid og arbeidsmiljø på arbeidsplassen. | M |  |
| 11 | Leverandørene skal så langt som mulig forsøke å stille de samme vikarer til rådighet for oppdragsgiver. | M |  |
| 12 | Ved akutte/hasteoppdrag er frist for responstid maksimum 30 minutter fra oppdragsgiver henvender seg til leverandøren til leverandøren presenterer vikaren med navn og CV ( Unntak er del 3 Pedagogisk personell- se eget krav 51). Frist for den konkrete forespørselen oppgis ved henvendelse til leverandøren. Dersom leverandøren ikke opprettholder fristen for den konkrete forespørselen vil Oppdragsgiver gå videre til neste leverandør på listen. | M |  |
| 13 | Ved planlagte/lengre oppdrag er frist for responstid maksimum 24 timer fra oppdragsgiver henvender seg til leverandøren til leverandøren presenterer vikaren med navn og CV. Frist for den konkrete forespørselen oppgis ved henvendelse til leverandøren. Dersom leverandøren ikke opprettholder fristen for den konkrete forespørselen vil Oppdragsgiver gå videre til neste leverandør på listen. | M |  |
| 14 | Leverandøren plikter å besvare alle mottatte forespørsler (med unntak av minikonkurranse) innenfor angitte responstider. Dette gjelder også i de tilfeller hvor leverandøren ikke kan tilby vikar iht. mottatt forespørsel. | M |  |
| 15 | I de tilfeller der forespørselen omfatter flere vikarer (forskjellige oppdrag) og leverandør med høyest prioritet ikke kan levere vikarer som oppfyller alle bestilte oppdrag, skal oppdragsgiver supplere med tilbudte ressurser fra leverandører med lavere prioritet. | M |  |
| 16 | Oppdragsgiver kan forlenge et oppdrag når dette dreier som om en sammenhengende forlengelse av det aktuelle oppdraget (samme avdeling/seksjon). Dette forutsetter en godkjennelse fra leverandøren og at forlengelsen kan utføres av den samme vikaren. For minikonkurranser innenfor avtaleområdet merkantilt personell er forlengelse av vikarens oppdrag beskrevet som opsjon i minikonkurransegrunnlaget. | M |  |
| 17 | Oppdragsgiver skal fritt kunne disponere vikaren (iht. vikarens faglige kvalifikasjoner) til andre oppgaver og avdelinger enn det som opprinnelig var planlagt, dersom aktiviteter eller interne forhold hos oppdragsgiver tilsier det. Leverandøren skal i slike tilfeller varsles. | M |  |
| 18 | Lønn til vikaren er i henhold til Oslo kommune tariff. For renholdspersonell gjelder den allmenngjorte tariffen. | M |  |
| 19 | Påslagsprosenten skal være eksklusiv merverdiavgift (det påløper merverdiavgift for renholdsvikarer og for administrative vikarer, men ikke for pedagogisk personell, leger og pleie-, omsorgs- og helsepersonell). | M |  |
| 20 | Påslagsprosenten skal inkludere samkjøpsproveny, alle sosiale utgifter og administrative gebyrer. Påslagsprosenten skal oppgis uten mva. Sosiale utgifter er bl.a. pensjon, arbeidsgiveravgift, forsikring, sykepenger og feriepenger. Administrative gebyrer kan være fakturagebyr, ekspedisjonsgebyr, skatter, avgifter og lignende, kurs, fortjeneste, transport, boutgifter og alle andre kostnader leverandøren må ha i forbindelse med vikaroppdrag. Oppdragsgiver skal med andre ord ikke belastet med andre utgifter/gebyrer enn det som er bakt inn i påslagsprosenten. | M |  |
| 21 | Påslaget gjelder uavhengig av når vikaren jobber. | M |  |
| 22 | Lunsjpauser inngår vanligvis ikke i arbeidstiden, men skal godtgjøres hvis stillingen har betalt lunsj. | M |  |
| 23 | Avregning skjer i henhold til timelister, attestert og godkjent av ansvarlig person hos oppdragsgiver, før faktura utsendes. | M |  |
| 24 | Overtid må avtales med leverandøren og faktureres der denne er godkjent av virksomheten og blir avlønnet etter Oslo kommunes tariff eller den allmenngjorte tariffen. | M |  |
| 25 | Dersom leverandøren leverer vikar med høyere kompetanse enn virksomheten har bestilt, faktureres virksomheten for den kompetansegraden som ble bestilt, og ikke den høyere kompetansen som ble levert. | M |  |
| 26 | Leverandøren er ansvarlig for at vikarene overholder arbeidsmiljølovens bestemmelser så lenge vikarene har oppdrag hos leverandøren. | M |  |
| 27 | Fakturering skal være i hht avtalens pkt 14.4. Det skal fremkomme vikarens navn, lønnstrinn (tariff) og påslagsprosent.  | M |  |
| 28 | Skriftlig bekreftelse på avrop/bestilling fra leverandør skal inneholde spesifikke opplysninger om navn på oppdragsssted, bestillers navn, ressursnr., vikarens navn, oppstartsdato, sluttdato og avtalt tarifflønn.  | M |  |
| 29 | Leverandøren skal ha systemer/kontrollrutiner i forhold til dokumentasjon av statsborgerskap, oppholds- og arbeidstillatelse, autorisasjoner, politiattest, språkkrav, innhenting av referanser for alle vikarer der det er gjennomført intervju. | M |  |
| 30 | Leverandøren skal ha systemer/rutiner for avvikshåndtering. | M |  |

### 2.3 Minimumskrav til pleie-, omsorgs- og helsepersonell

| **Krav nr.** | **Beskrivelse**  | **Krav-type****M**  | **Svar****Ja / Nei** |
| --- | --- | --- | --- |
| 31 | Leverandøren skal i avtaleperioden levere alle typer vikarer innen området pleie-, omsorgs- og helsepersonell. Det forutsettes at vikarer innenfor dette avtaleområdet har godkjent norsk autorisasjon i samsvar krav fra offentlige myndigheter, jfr. www.safh.no. | M |  |
| 32 | Leverandøren er ansvarlig for å forhåndssjekke ved Statens autorisasjonskontor for helsepersonell at vikaren innehar gyldig autorisasjon før denne tilbys arbeid hos oppdragsgiver. | M |  |
| 33 | Leverandøren er ansvarlig for at vikaren innehar politiattest iht. helse og omsorgstjenesteloven § 5-4, ikke eldre enn 3 måneder. | M |  |
| 34 | Vikarer innen dette området skal ha følgende norskkunnskaper i tråd med felles europeisk rammeverk for språk :* Sykepleier: Beherske norsk skriftlig og muntlig tilsvarende høyere nivå C1 under hele vikaroppdraget
* Helsefagarbeider/Hjelpepleier/Omsorgsarbeider: Beherske norsk skriftlig og muntlig tilsvarende nivå B2 under hele vikaroppdraget
* Assistent i pleie: Beherske norsk skriftlig og muntlig tilsvarende nivå B2 under hele vikaroppdraget

Språkkravene gjelder for vikarer som ikke har et skandinavisk språk som sitt morsmål. | M |  |
| 35 | Vikaren skal ha minimum ett års relevant praksis. Vikaren skal kunne bruke Gerica (tiltaksplaner, journalskriving, elink etc.) | M |  |
| 36 | Bruk av rusmidler i tjenesten er ikke lov. Helsepersonell har et pliktmessig avhold i et tidsrom på 8 timer før tjeneste. Helsepersonell kan pålegges å avgi utåndingsprøve, blodprøve el. liknende jfr. Forskrift om pliktmessig avhold § 1. | M |  |
| 37 | Vikar skal ikke være bærer av smittsomme sykdommer (herunder tuberkulose og MRSA). Helsepersonell som har oppholdt seg sammenhengende over 3 måneder i land med høy forekomst av tuberkulose skal fremlegge resultat av tuberkuloseundersøkelse. Helsepersonell som i løpet av de siste 12 måneder har:- Arbeidet som helsearbeider i land utenfor Norden- Vært innlagt i helseinstitusjon evt. fått omfattende undersøkelser / behandling i land utenfor Norden skal fremlegge negativ resultat av MRSA prøve før oppstart med pasientrettet arbeid. | M |  |
| 38 | Skriftlig bekreftelse på avrop/bestilling skal i tillegg til krav i pkt. 28, opplyse om gyldig norsk autorisasjon for helsepersonell, språk, politiattest og ansiennitet.  | M |  |

### 2.4 Minimumskrav til leger

| **Krav nr.** | **Beskrivelse**  | **Krav-type****M**  | **Svar****Ja / Nei** |
| --- | --- | --- | --- |
| 39 | Leverandøren skal i avtaleperioden levere legevikarer. Det forutsettes at vikarer innenfor dette avtaleområdet har godkjent norsk autorisasjon i samsvar med krav fra offentlige myndigheter, jfr. www.safh.no. | M |  |
| 40 | Leverandøren er ansvarlig for å forhåndssjekke ved Statens autorisasjonskontor for helsepersonell at vikaren innehar gyldig autorisasjon før denne tilbys arbeid hos oppdragsgiver. | M |  |
| 41 | Vikarer skal ha minimum 2 års relevant klinisk praksis etter godkjent turnustjeneste. Vikarer skal kunne utøve legearbeid i overensstemmelse med myndighetenes krav og Oslo kommunes virksomheters målsetting og krav. Vikarer skal kunne bruke Gerica som dokumentajonsverktøy. | M |  |
| 42 | Vikarer innen dette området skal ha norskkunnskaper tilsvarende C1 (felles europeisk rammeverk for språk). Språkkravet gjelder for vikarer som ikke har et skandinavisk språk som sitt morsmål. | M |  |
| 43 | Bruk av rusmidler i tjenesten er ikke lov. Helsepersonell har et pliktmessig avhold i et tidsrom på 8 timer før tjeneste. Helsepersonell kan pålegges å avgi utåndingsprøve, blodprøve el. liknende jfr. Forskrift om pliktmessig avhold § 1. | M |  |
| 44 | Vikar skal ikke være bærer av smittsomme sykdommer (herunder tuberkulose og MRSA). Helsepersonell som har oppholdt seg sammenhengende over 3 måneder i land med høy forekomst av tuberkulose skal fremlegge resultat av tuberkuloseundersøkelse. Helsepersonell som i løpet av de siste 12 måneder har:- Arbeidet som helsearbeider i land utenfor Norden- Vært innlagt i helseinstitusjon evt. fått omfattende undersøkelser / behandling i land utenfor Norden skal fremlegge negativ resultat av MRSA prøve før oppstart med pasientrettet arbeid. | M |  |
| 45 | Skriftlig bekreftelse på avrop/bestilling skal i tillegg til krav i pkt. 28, opplyse om gyldig norsk autorisasjon for helsepersonell, språk, 2 års relevant klinisk praksis og ansiennitet. | M |  |

### 2.5 Minimumskrav til pedagogisk personell

| **Krav nr.** | **Beskrivelse**  | **Krav-type****M**  | **Svar****Ja / Nei** |
| --- | --- | --- | --- |
| 46 | Leverandøren skal i avtaleperioden levere alle typer vikarer innen pedagogisk personell.  | M |  |
| 47 | Utover fagutdannede vikarer med pedagogisk utdanning i barneskole kan også vikarer uten pedagogisk utdannelse, men med fagutdanning fra høgskole/universitet brukes. For vikarer for assistenter i aktivitetsskoler og skoleassistenter er det krav om fullført og bestått videregående skole. | M |  |
| 48 | Vikarer skal ha gjennomgått førstehjelpskurs før oppstart av vikaroppdrag. | M |  |
| 49 | Vikarer innen dette området skal ha norskkunnskaper tilsvarende B1(felles europeisk rammeverk for språk). Språkkravet gjelder for vikarer som ikke har et skandinavisk språk som sitt morsmål. | M |  |
| 50 | Det kreves tuberkulose undersøkelse for personer som i løpet av de siste 3 årene har oppholdt seg i mer enn tre måneder i land med høy forekomst av tuberkulose. | M |  |
| 51 | Ved akutte/hasteoppdrag er frist for responstid maksimum 15 minutter fra oppdragsgiver henvender seg til leverandøren til leverandøren presenterer vikaren med navn og CV. Frist for den konkrete forespørselen oppgis ved henvendelse til leverandøren. Dersom leverandøren ikke opprettholder fristen for den konkrete forespørselen vil Oppdragsgiver gå videre til neste leverandør på listen. | M |  |
| 52 | Krav til vaktordning på telefon mandag – torsdag kl. 0700 – 2000 samt søndager kl. 1700-1900. | M |  |
| 53 | Skriftlig bekreftelse på avrop/bestilling skal i tillegg til krav i pkt. 28, inneholde opplysninger om språk, politiattest, førstehjelpskurs og ansiennitet. | M |  |

### 2.6 Minimumskrav til renhold

| **Krav nr.** | **Beskrivelse**  | **Krav-type****M**  | **Svar****Ja / Nei** |
| --- | --- | --- | --- |
| 54 | Leverandøren skal i avtaleperioden levere vikarer innen området renhold. Som utgangspunkt skal renhold i Oslo kommune utføres i henhold til NS-INSTA 800, dersom ikke annet er avtalt. Vikarer skal i hovedsak gjennomføre daglig renhold. I tillegg må leverandøren kunne levere vikarer innen dette området som har grunnopplæring i NS-INSTA 800 og/eller som har NS-INSTA 800 nivå 3 (eller tilsvarende) kompetanse som arbeidsleder.  | M |  |
| 55 | Leverandøren skal sørge for at vikaren har gjennomgått smittevernopplæring.  | M |  |
| 56 | Skriftlig bekreftelse på avrop/bestilling skal i tillegg til krav i pkt. 28, inneholde opplysninger om språk og ansiennitet. | M |  |

### 2.7 Minimumskrav til merkantilt personell

| **Krav nr.** | **Beskrivelse**  | **Krav-type****M**  | **Svar****Ja / Nei** |
| --- | --- | --- | --- |
| 57 | Leverandøren skal levere vikarer innenfor områder som (listen er ikke uttømmende):* Saksbehandling
* Regnskapsmedarbeider/-konsulent
* Kontormedarbeider
* Sentralbord
* Resepsjon
* Arkiv
* Kundeservice
* Eksamensvakter
 | M |  |
| 58 | Vikarer innen dette området skal ha gode norskkunnskaper i tillegg ha god generell kompetanse på bruk av IT som arbeidsverktøy. | M |  |
| 59 | Skriftlig bekreftelse på avrop/bestilling skal i tillegg til krav i pkt. 28, inneholde opplysninger om språk og ansiennitet. | M |  |